
[bookmark: _Hlk65486701]PROIECT
CONSILIUL SUPERIOR AL MAGISTRATURII
SECȚIA PENTRU PROCURORI
[bookmark: numar_hot]HOTĂRÂREA nr. ___
din __.07.2024
pentru modificarea și completarea Regulamentului de ordine interioară al parchetelor, aprobat prin Hotărârea Secției pentru procurori a Consiliului Superior al Magistraturii nr. 1106/2023 
În temeiul dispozițiilor art. 133 alin. (5) şi (7) din Constituția României, republicată, ale art. 23 alin. (1) și art. 41 alin. (2) lit. d) din Legea nr. 305/2022 privind Consiliul Superior al Magistraturii, 
având în vedere dispoziţiile art. 153 alin. (2) din Legea nr. 304/2022 privind organizarea judiciară, cu .......... voturilor membrilor prezenți,
SECȚIA PENTRU PROCURORI A
CONSILIULUI SUPERIOR AL MAGISTRATURII
HOTĂRĂŞTE
[bookmark: 5964432]Art. I - Regulamentul de ordine interioară al parchetelor, aprobat prin Hotărârea Secției pentru procurori a Consiliului Superior al Magistraturii nr. 1106/2023, publicată în Monitorul Oficial al României, Partea I, nr. 794 și 794 bis din 4 septembrie 2023, se modifică și se completează după cum urmează:
1. La articolul 3, litera d) se modifică și va avea următorul cuprins:
„d) grefieri principali;”
2. La articolul 3, după litera d) se introduc trei noi litere, literele d1)-d3), cu următorul cuprins:
„d1) grefieri;
d2) specialiști IT;
d3) specialişti criminalişti şi tehnicieni criminalişti;”
3. La articolul 3, litera e) se modifică și va avea următorul cuprins:
„d) agenți procedurali și șoferi;”
4. La articolul 6, denumirea marginală se modifică și va avea următorul cuprins:
„Structura funcțiilor grefierilor principali, grefierilor și ale celorlalte categorii de personal care ocupă funcții de specialitate în cadrul parchetelor”
5. Articolul 6 se modifică și va avea următorul cuprins:
„(1) Funcţiile grefierilor principali, grefierilor şi ale celorlalte categorii de personal prevăzute de Legea nr. 11/2024 care ocupă funcţii de specialitate în cadrul parchetelor sunt următoarele:
A. La Parchetul de pe lângă Înalta Curte de Casaţie şi Justiţie:
a) grefier-şef secţie;
b) grefier-şef serviciu;
c) grefier-șef cabinet;
d) grefier-șef direcție;
e) specialist IT şef;
f) specialist IT;
g) grefier principal;
h) grefier;
i) specialist criminalist;
j) tehnician criminalist.
B. La parchetele de pe lângă curţile de apel:
a) prim-grefier;
b) grefier-şef secţie;
c) grefier principal;
d) grefier;
e) specialist IT;
f) specialist criminalist;
g) tehnician criminalist.
C. La parchetele de pe lângă tribunale şi tribunalele specializate pentru minori şi familie:
a) prim-grefier;
b) grefier-şef secţie, după caz;
c) grefier principal;
d) grefier;
e) specialist IT;
f) specialist criminalist;
g) tehnician criminalist.
D. La parchetele de pe lângă judecătorii:
a) grefier-şef;
b) grefier-şef secţie;
c) grefier principal;
d) grefier.
(2) În cadrul parchetelor funcționează agenți procedurali și șoferi.”
6. La articolul 10, alineatul (1) se modifică și va avea următorul cuprins:
„(1) Procurorii, personalul de specialitate juridică asimilat judecătorilor şi procurorilor, grefierii principali, specialiștii IT şi celelalte categorii de personal din cadrul Ministerului Public cu funcţii de conducere coordonează şi verifică activitatea personalului din subordine, conform atribuţiilor prevăzute de lege, regulamente, ordine ale procurorului general al Parchetului de pe lângă Înalta Curte de Casaţie şi Justiţie şi ordine ale ministrului justiţiei.”
7. La articolul 11, alinetele (1)-(3) se modifică și vor avea următorul cuprins:
„(1) Personalul de specialitate juridică asimilat judecătorilor şi procurorilor, grefierii principali, grefierii şi celelalte categorii de personal prevăzute de Legea nr. 11/2024 care ocupă funcţii de specialitate, funcţionarii publici şi personalul contractual din cadrul Parchetului de pe lângă Înalta Curte de Casaţie şi Justiţie se subordonează ierarhic procurorului general al Parchetului de pe lângă Înalta Curte de Casaţie şi Justiţie.
(2) Personalul de specialitate juridică asimilat judecătorilor şi procurorilor, grefierii principali,  grefierii şi celelalte categorii de personal prevăzute de Legea nr. 11/2024 care ocupă funcţii de specialitate, funcţionarii publici şi personalul contractual din cadrul Direcţiei Naţionale Anticorupţie şi Direcţiei de Investigare a Infracţiunilor de Criminalitate Organizată şi Terorism se subordonează ierarhic conducătorilor structurilor de parchet respective.
(3) Personalul de specialitate juridică asimilat judecătorilor şi procurorilor, grefierii principali, grefierii şi celelalte categorii de personal prevăzute de Legea nr. 11/2024 care ocupă funcţii de specialitate, funcţionarii publici şi personalul contractual din cadrul structurilor teritoriale de parchet se subordonează ierarhic conducătorului structurii de parchet respective.”
8. La articolul 12, alineatul (8) se modifică și va avea următorul cuprins:
„(8) Secretariatul şedinţelor este asigurat de către un procuror sau de un grefier principal ori un grefier desemnat de conducătorul parchetului. În cazul Parchetului de pe lângă Înalta Curte de Casaţie şi Justiţie secretariatul şedinţelor este asigurat de către un procuror și un grefier principal sau un grefier desemnaţi de conducătorul parchetului, pentru care vor fi asiguraţi supleanţi.” 
9. La articolul 16, alineatul (12) se modifică și va avea următorul cuprins:
„(12) Secretariatul adunării generale pentru alegerea membrilor colegiului de conducere va fi asigurat de procurori şi/sau grefieri principali ori grefieri desemnaţi de conducătorul parchetului.”
10. La articolul 17, alineatul (11) se modifică și va avea următorul cuprins:
„(11) Secretariatul adunării generale este asigurat de procurori şi/sau grefieri principali ori grefieri desemnaţi de către conducătorul parchetului, pentru care vor fi asiguraţi supleanţi.”
11. La articolul 18, litera j) se modifică și va avea următorul cuprins:
„j) Serviciul de coordonare a activităţilor tehnice de specialitate;”
12. La articolul 21 alineatul (1), litera ț) se modifică și va avea următorul cuprins:
„ț) încadrează grefierii principali, grefierii şi celelalte categorii de personal prevăzute de Legea nr. 11/2024 care ocupă funcţii de specialitate, funcţionarii publici şi personalul contractual din cadrul Parchetului de pe lângă Înalta Curte de Casaţie şi Justiţie şi dispune delegarea, detașarea, transferarea, promovarea, încetarea şi modificarea raporturilor de muncă şi aplicarea sancţiunilor disciplinare pentru aceste categorii de personal, în condiţiile legii, cu excepţia celor care îşi desfăşoară activitatea în cadrul Direcţiei Naţionale Anticorupţie şi Direcţiei de Investigare a Infracţiunilor de Criminalitate Organizată şi Terorism;”
13. La articolul 25 alineatul (4), litera c) se modifică și va avea următorul cuprins:
„c) exercită atribuţiile procurorului-şef secţie, în cazul absenţei sau al imposibilității exercitării funcției de către acesta;”
14. La articolul 27, alineatele (2) și (3) se modifică și vor avea următorul cuprins:
„(2) În cadrul Biroului de urmărire penală şi criminalistică îşi desfăşoară activitatea specialiști criminaliști și tehnicieni criminalişti.
(3) Specialiștii criminalişti prevăzuţi la alin. (2), sub coordonarea procurorului, exercită următoarele atribuţii:
a) participă la activităţi de cercetare la faţa locului, reconstituiri, conduceri în teren şi percheziţii, efectuează fotografii judiciare, înregistrări audio-video;
b) utilizează tehnica din dotare şi echipamentele de protecţie pentru realizarea activităţilor în teren;
c) întocmesc planşe fotografice, schiţa locului faptei sau procese verbale cu imaginile de interes realizate cu ocazia activităţilor din teren;
d) asigură căutarea, descoperirea, identificarea, ridicarea, ambalarea, etichetarea şi sigilarea în mod corespunzător a urmelor şi probelor materiale dispuse a fi ridicate cu ocazia activităţilor în teren;
e) contribuie la interpretarea urmelor şi probelor materiale;
f) gestionează probele materiale aflate la dosarul cauzei, întocmesc procese-verbale de evidenţă a probelor materiale;
g) efectuează, din dispoziţia procurorului, copii statice sau prin fotografiere de pe înscrisurile, documentele şi fotografiile depuse ca probe materiale;
h) asigură implementarea datelor în aplicaţia Fond Documentar Criminalistic;
i) realizează, din dispoziţia procurorului, înregistrări audio-video cu ocazia audierilor efectuate în cauză, asigură asistenţa tehnică în cazul înregistrărilor audio şi video, decriptarea suporturilor audio şi video şi procesarea imaginilor înregistrate;
j) participă, din dispoziţia procurorului, la efectuarea necropsiilor în cazul morţilor violente/suspecte;
k) participă la activităţi de ridicare de obiecte, documente şi înscrisuri;
l) efectuează examinări ale obiectelor, documentelor şi înscrisurilor ridicate;
m) participă la efectuarea constatărilor tehnico-ştiinţifice şi efectuează lucrări de laborator;
n) desfăşoară activităţile specifice enumerate şi pentru parchetele de pe lângă curţile de apel, la solicitarea acestora;
o) asigură, sub îndrumarea procurorului-şef birou, depozitarea mijloacelor materiale de probă care nu pot fi ataşate la dosar, în camera de corpuri delicte;
p) completează, conform dispoziţiei procurorului-şef birou, Registrul de evidenţă a valorilor şi mijloacelor materiale de probă;
q) întreţin aparatura existentă în cadrul Laboratorului de Criminalistică;
r) asigură realizarea copiilor audio-video de pe casete audio, video, CD, DVD sau alte suporturi;
s) asigură necesarul de materiale pentru buna funcţionare a Laboratorului de Criminalistică şi răspund de funcţionarea corespunzătoare a aparaturii din Camera de anchetă;
ş) organizează şi ţin evidenţa materialelor de criminalistică prin completarea Condicii de evidenţă a folosirii materialelor de criminalistică;
t) execută orice alte sarcini repartizate de conducerea Secţiei de urmărire penală.”
15. La articolul 27, după alineatul (3) se introduce un nou alineat, alineatul (31), cu următorul cuprins:
„(31) Tehnicienii criminalişti îi ajută pe specialiștii criminaliști în vederea îndeplinirii atribuţiilor prevăzute la alineatul (3).”
16. La articolul 37 alineatul (4), litera c) se modifică și va avea următorul cuprins:
c) exercită atribuţiile procurorului-şef secţie, în cazul absenţei sau al imposibilității exercitării funcției de către acesta;”
17. La articolul 45 alineatul (3), litera f) se modifică și va avea următorul cuprins:
„f) desemnează grefierii principali și grefierii cu atribuţii privind primirea şi înregistrarea corespondenţei, potrivit legii;”
18. La articolul 45 alineatul (4), litera c) se modifică și va avea următorul cuprins:
„c) exercită atribuţiile procurorului-şef secţie, în cazul absenţei sau al imposibilității exercitării funcției de către acesta;”
19. La articolul 47 alin. (1) punctul A, litera c) se modifică și va avea următorul cuprins:
„c) editează în format electronic revista "Pro Lege" şi asigură publicarea acesteia pe pagina de internet a Ministerului Public.”
20. La articolul 49, literele a), k), n) și o) se modifică și vor avea următorul cuprins:
„a) organizează şi ţine la zi evidenţa procurorilor, a personalului de specialitate juridică asimilat judecătorilor şi procurorilor, a grefierilor principali, grefierilor și a celorlate categorii de personal prevăzute de Legea nr. 11/2024 care ocupă funcțiile de specialitate, a funcţionarilor publici şi a personalului contractual al parchetelor, în raport cu numărul de posturi prevăzut în statele de funcţii şi de personal ale Ministerului Public;
................................................................................................................................................
k) organizează şi coordonează activitatea de evaluare a personalului de specialitate juridică asimilat judecătorilor şi procurorilor, a grefierilor principali, grefierilor și a celorlate categorii de personal prevăzute de Legea nr. 11/2024 care ocupă funcțiile de specialitate, a funcţionarilor publici şi a personalului contractual din cadrul Parchetului de pe lângă Înalta Curte de Casaţie şi Justiţie;
................................................................................................................................................
n) redactează şi prezintă procurorului general al Parchetului de pe lângă Înalta Curte de Casaţie şi Justiţie documentaţia privind delegarea, transferul și detașarea grefierilor principali, grefierilor și a celorlate categorii de personal prevăzute de Legea nr. 11/2024 care ocupă funcțiile de specialitate şi a altor categorii de personal din cadrul Parchetului de pe lângă Înalta Curte de Casaţie şi Justiţie şi ţine evidenţa acestora;
o) organizează examenele şi concursurile pentru recrutarea grefierilor, specialiștilor IT, specialiștilor criminaliști,  tehnicienilor criminaliști, agenţilor procedurali şi a şoferilor, a funcţionarilor publici şi a personalului contractual din cadrul Parchetului de pe lângă Înalta Curte de Casaţie şi Justiţie; participă, alături de personalul desemnat de celelalte compartimente, în comisiile de concurs şi în cele de soluţionare a contestaţiilor, stabilite prin ordinul procurorului general al Parchetului de pe lângă Înalta Curte de Casaţie şi Justiţie;”
21. La articolul 49, după litera o) se introduc trei litere noi, literele o1)-o3), cu următorul cuprins:
„o1) organizează examenele şi concursurile pentru promovarea din funcția de grefier cu studii medii în cea de grefier cu studii superioare, promovarea funcţionarilor publici şi a personalului contractual din cadrul Parchetului de pe lângă Înalta Curte de Casaţie şi Justiţie; participă, alături de personalul desemnat de celelalte compartimente, în comisiile de concurs şi în cele de soluţionare a contestaţiilor stabilite prin ordinul procurorului general al Parchetului de pe lângă Înalta Curte de Casaţie şi Justiţie;
  o2) întocmește raportul în vederea verificării îndeplinirii condiţiilor prevăzute la art. 65 alin. (5) sau (6) din Legea nr. 11/2024 pentru promovarea în funcţiile de conducere de grefier-şef secţie, grefier-şef serviciu, grefier-şef cabinet sau specialist IT-şef din cadrul Parchetului de pe lângă Înalta Curte de Casație și Justiție;
  o3) întocmește raportul în vederea verificării îndeplinirii condiţiilor prevăzute la art. 79 alin. (3) din Legea nr. 11/2024 pentru promovarea la parchetele superioare a grefierilor principali și a grefierilor delegați sau detașați, precum şi a celorlalte categorii de personal prevăzute la art. 2 alin. (1) din Legea nr. 11/2024, care ocupă funcţii de specialitate în cadrul Parchetului de pe lângă Înalta Curte de Casație și Justiție;”
22. La articolul 49, literele p) și q) se modifică și vor avea următorul cuprins:
„p) întocmeşte proiectele ordinelor sau, după caz, ale deciziilor de numire, promovare, delegare, detaşare, trecere în alte sectoare de activitate, transfer sau eliberare din funcţie a personalului de specialitate juridică asimilat judecătorilor şi procurorilor, a funcţionarilor publici, a personalului contractual şi a grefierilor principali, grefierilor și a celorlate categorii de personal prevăzute de Legea nr. 11/2024 care ocupă funcțiile de specialitate din Parchetul de pe lângă Înalta Curte de Casaţie şi Justiţie şi ţine evidenţa acestora;
q) efectuează cercetarea prealabilă, în condiţiile legii, în cazul sesizării comiterii unor abateri disciplinare de către personalul contractual din cadrul Parchetului de pe lângă Înalta Curte de Casaţie şi Justiţie, întocmeşte actul de constatare şi propune, dacă este cazul, aplicarea unor sancţiuni disciplinare categoriilor de personal respective;”
23. La articolul 49, după litera q) se introduce o nouă literă, litera q1), cu următorul cuprins:
„q1) procurorii din cadrul Serviciului de organizare şi resurse umane participă alături de ceilalți procurori desemnați de procurorul general al Parchetului de pe lângă Înalta Curte de Casație și Justiție, în comisia care va efectua cercetarea prealabilă, în condiţiile legii, în cazul sesizării comiterii unor abateri disciplinare de către grefierii principali, grefierii și celelelate categorii de personal prevăzute de Legea nr. 11/2024 care ocupă funcțiile de specialitate din cadrul  Parchetului de pe lângă Înalta Curte de Casaţie şi Justiţi și exercită atribuțiile prevăzute de art. 201 alin. (1) și (3) din Legea nr. 11/2024;”
24. La articolul 49, literele r) și s) se modifică și vor avea următorul cuprins:
„r) stabileşte pe baza grilelor de salarizare drepturile băneşti cuvenite procurorilor, personalului de specialitate juridică asimilat judecătorilor şi procurorilor, funcţionarilor publici, personalului contractual, grefierilor principali, grefierilor și a celorlate categorii de personal prevăzute de Legea nr. 11/2024 care ocupă funcțiile de specialitate, ca urmare a majorărilor survenite, a încetării suspendării activităţii, a pensionării şi a recalculării pensiilor, în condiţiile legii;
s) întocmeşte şi prezintă procurorului general al Parchetului de pe lângă Înalta Curte de Casaţie şi Justiţie proiectele ordinelor de stabilire a drepturilor salariale şi a altor drepturi ale procurorilor de la toate parchetele, ale personalului de specialitate juridică asimilat judecătorilor şi procurorilor, ale deciziilor de stabilire a drepturilor salariale şi a altor drepturi ale grefierilor principali, grefierilor și ale celorlate categorii de personal prevăzute de Legea nr. 11/2024 care ocupă funcțiile de specialitate în cadrul Parchetului de pe lângă Înalta Curte de Casaţie şi Justiţie, precum şi contractele de muncă şi deciziile/ordinele de stabilire a drepturilor salariale ale personalului contractual şi funcţionarilor publici din cadrul Parchetului de pe lângă Înalta Curte de Casaţie şi Justiţie şi ţine evidenţa acestora;”
25. La articolul 56 alineatul (3), litera i) se modifică și va avea următorul cuprins:
„i) stabileşte, cu avizul conform al Serviciului de tehnologia informaţiei din cadrul Parchetului de pe lângă Înalta Curte de Casaţie şi Justiţie, numărul specialiștilor IT de la parchetele militare;”
26. La articolul 56 alineatul (5), litera c) se modifică și va avea următorul cuprins:
„c) exercită atribuţiile procurorului militar şef secţie, în cazul absenţei sau al imposibilității exercitării funcției de către acesta;”
27. La articolul 63 alineatul (1), literele a), c) și e) se modifică și vor avea următorul cuprins:
„a) întocmeşte proiectele de ordin privind stabilirea drepturilor salariale şi a altor drepturi cuvenite procurorilor militari, grefierilor principali, grefierilor și celorlate categorii de personal prevăzute de Legea nr. 11/2024 care ocupă funcțiile de specialitate, personalului militar, funcţionarilor publici şi personalului contractual din cadrul secţiei şi al parchetelor militare; 
................................................................................................................................................
c) întocmeşte proiectele contractelor de muncă ale grefierilor principali, grefierilor și ale celorlate categorii de personal prevăzute de Legea nr. 11/2024 care ocupă funcțiile de specialitate, precum şi ale personalului contractual din cadrul secţiei şi al parchetelor militare;
................................................................................................................................................
e) organizează examenele şi concursurile pentru ocuparea posturilor vacante de grefier şi promovarea din funcția de grefier cu studii medii în cea de grefier cu studii superioare  în cadrul secţiei, precum şi examenele sau concursurile pentru ocuparea posturilor vacante de personal contractual din cadrul secţiei şi al parchetelor militare, respectiv promovarea în grade sau trepte a personalului contractual;”
28. La articolul 63 alineatul (1), după litera e) se introduc două litere noi, literele e1) și e2), cu următorul cuprins:
„e1) întocmește raportul în vederea verificării îndeplinirii condiţiilor prevăzute la art. 65 alin. (5) sau (6) din Legea nr. 11/2024 pentru promovarea în funcţiile de conducere de grefier-şef secţie și grefier-şef serviciu din cadrul secției;
e2) întocmește raportul în vederea verificării îndeplinirii condiţiilor prevăzute la art. 79 alin. (3) din Legea nr. 11/2024 pentru promovarea la parchetele superioare a grefierilor principali și a grefierilor delegați sau detașați, precum şi a celorlalte categorii de personal prevăzute la art. 2 alin. (1) din Legea nr. 11/2024, care ocupă funcţii de specialitate în cadrul secției;”
29. La articolul 63 alineatul (1), litera f) se modifică și va avea următorul cuprins:
„f) propune ocuparea prin transfer a posturilor de funcţionar public vacante la nivelul secţiei şi al parchetelor militare;”
30. La articolul 63 alineatul (1), după litera f) se introduce o nouă literă, litera f1), cu următorul cuprins:
„f1) propune ocuparea prin transfer a posturilor de grefier principal și grefier în cadrul secției;”
31. La articolul 63 alineatul (1), litera g) se modifică și va avea următorul cuprins:
„g) asigură asistenţă de specialitate în cazul examenelor şi concursurilor organizate la nivelul Parchetului Militar de pe lângă Curtea Militară de Apel Bucureşti pentru recrutarea grefierilor, specialiștilor IT, specialiștilor criminaliști și a  tehnicienilor criminaliști, precum și pentru promovarea din funcția de grefier cu studii medii în cea de grefier cu studii superioare;”
32. Articolul 69 alineatul (2) punctul B,  literele e) și  f) se modifică și vor avea următorul cuprins:
„e) ţin evidenţa procurorilor care au participat la activități cu caracter internațional precum congrese, conferinţe, seminare, cursuri, simpozioane, comisii internaţionale, grupuri de lucru sau alte manifestări ştiinţifice cu caracter internaţional, precum și evidența rapoartelor întocmite de către aceștia ca urmare a participării la activitățile respective;
f) formulează propuneri referitoare la procurorii care îndeplinesc rol de punct de contact în rețelele de drept penal naționale și internaționale, puncte focale naționale sau internaționale, țin evidența acestora și a activității desfășurate de către aceștia;”
33. La articolul 74, alineatul (1) se modifică și va avea următorul cuprins:
„(1) Compartimentul analiză şi investigaţii financiare are în structură ofiţeri de poliţie judiciară detaşaţi, respectiv specialişti numiţi în cadrul Parchetului de pe lângă Înalta Curte de Casaţie şi Justiţie şi care au următoarele atribuţii:
a) asigură punerea în executare, potrivit art. 142 alin. (1) din Codul de procedură penală, a mandatelor de supraveghere tehnică emise de instanţe ori a ordonanţelor emise de procuror în baza art. 141 din Codul de procedură penală;
b) procesează, prelucrează şi colaţionează datele şi informaţiile necesare elaborării analizelor şi stabilesc modalităţile de utilizare a produsului analitic;
c) asigură utilizarea corespunzătoare a bazelor de date şi a instrumentelor analitice aflate în dotarea compartimentului, conform legii;
d) procesează, prelucrează şi colaţionează datele şi informaţiile necesare realizării diagramelor relaţionale în funcţie de specificul acestora;
e) efectuează investigaţii financiare, din dispoziţia procurorului care efectuează urmărirea penală, în vederea identificării bunurilor asupra cărora urmează a se institui măsuri asigurătorii;
f) efectuează activităţile dispuse de procuror în legătură cu instituirea măsurilor asigurătorii în vederea recuperării prejudiciului, confiscării produsului infracţiunii şi confiscării extinse;
g) efectuează, în condițiile legii, constatări în domeniile lor de specialitate, în cauzele repartizate de șeful serviciului, respectând întocmai dispozițiile și termenele impuse de către procuror;
h) acordă sprijin de specialitate în executarea unor procedee probatorii din dispoziția procurorilor, în lucrările repartizate de șeful serviciului, respectând întocmai dispozițiile și termenele impuse;
i) participă alături de organele de cercetare penală, din dispoziția procurorilor, în lucrările repartizate de șeful serviciului, în echipele mixte constituite pentru realizarea investigațiilor și profilurilor financiare, conform domeniului lor de specialitate, respectând întocmai dispozițiile și termenele impuse;
j) acordă suport analitic prin întocmirea de note, rapoarte, analize și reprezentări grafice, realizate ca urmare a aplicării unor procedee și tehnici specializate de colectare, procesare, evaluare, colaționare, interpretare, descriere și reprezentare a datelor și informațiilor, în domeniile lor de specialitate;
k) efectuează activități de căutare specializată, culegere, colectare, validare, analiză și diseminare a datelor și informațiilor, utilizând sursele deschise de informare;
l) efectuează verificări în bazele de date disponibile, coroborează și analizează datele obținute și le valorifică în lucrările întocmite;
m) asigură sprijin de specialitate ori participă, la propunerea șefului serviciului, la toate fazele proiectelor privind achiziționarea sau dezvoltarea de aplicații/produse necesare desfășurării în bune condiții a activității serviciului;
n) participă la formele de pregătire profesională organizate de Parchetul de pe lângă Înalta Curte de Casație și Justiție sau de alte instituții ori organizații abilitate;
o) participă la elaborarea metodologiilor de lucru și a procedurilor interne sau, după caz, a ghidurilor de bune practici, a studiilor sau a materialelor de suport specific în domeniul lor de specialitate;
p) în exercitarea atribuţiilor păstrează secretul profesional și confidenţialitatea lucrărilor;
q) exercită orice alte atribuții prevăzute de legi, regulamente și ordine sau stabilite din dispoziția procurorului general al Parchetului de pe lângă Înalta Curte de Casație și Justiție sau a șefului serviciului, în condițiile legii.”
34. La Titlul IV capitolul X, titlul secțiunii 1 se modifică și va avea următorul cuprins:
„Secțiunea 1. Structura, conducerea şi atribuțiile generale ale Serviciului de tehnologia informaţiei”
35. La articolul 77, denumirea marginală se modifică și va avea următorul cuprins:
„Structura și atribuțiile generale ale Serviciului de tehnologia informaţiei”
36. La articolul 77, după alineatul (3) se introduce un nou alineat, alineatul (4), cu următorul cuprins:
„(4) Specialiștii IT din cadrul Serviciului de tehnologia informaţiei au următoarele atribuții generale:
a) îndeplinesc atribuțiile prevăzute de Legea nr. 11/2024 referitoare la concursurile pentru ocuparea posturilor vacante de specialiști IT organizate de Parchetul de pe lângă Înalta Curte de Casație și Justiție sau, după caz, de parchetele de pe lângă curțile de apel;
b) îndeplinesc atribuțiile prevăzute de Legea nr. 11/2024 referitoare la concursurile pentru promovarea în funcțiile de conducere de specialist IT-șef și promovarea specialiștilor IT la parchetele superioare;
c) îndeplinesc atribuțiile prevăzute de Legea nr. 11/2024 referitoare la pregătirea profesională continuă a specialiștilor IT;
d) îndeplinesc atribuțiile referitoare la organizarea cursurilor speciale prevăzute la art. 142 din Legea nr. 11/2024 pentru specialiştii IT care primesc calificativul „nesatisfăcător" și specialiştii IT care primesc calificativul „satisfăcător" în urma a două evaluări consecutive a activității profesionale.”
37. La articolul 78, după litera l) se introduce o nouă literă, litera l1), care va avea următorul cuprins:
„l1) avizează ordinul de numire sau de eliberare din funcţie a specialiștilor IT și îndeplinește atribuțiile prevăzute de Legea nr. 11/2024 referitoare la evaluarea activității profesionale a specialiștilor IT;”
38. La Titlul IV, titlul capitolului XI se modifică și va avea următorul cuprins:
„CAPITOLUL XI. Serviciul de coordonare a activităților tehnice de specialitate”
39. La Titlul IV capitolul XI, titlul secțiunii 1 se modifică și va avea următorul cuprins:
„Secțiunea 1. Structura și conducerea Serviciului de coordonare a activităților tehnice de specialitate”
40. Articolul 81 se modifică și va avea următorul cuprins:
„Art. 81 Structura Serviciului de coordonare a activităţilor tehnice de specialitate 
(1) Serviciul de coordonare a activităţilor tehnice de specialitate funcţionează în subordinea directă a procurorului general al Parchetului de pe lângă Înalta Curte de Casaţie şi Justiţie.
(2) În cadrul Serviciului pentru coordonarea activităţilor tehnice de specialitate sunt numiţi, pentru clarificarea unor aspecte tehnice în activitatea de urmărire penală, specialişti în domeniul economico-financiar, vamal, informatic, al analizei, prelucrării şi valorificării informaţiilor ori alte specialităţi asociate, în percheziţii informatice, precum şi în alte domenii, prin ordin al procurorului general al Parchetului de pe lângă Înalta Curte de Casaţie şi Justiţie.
(3) Serviciul de coordonare a activităţilor tehnice de specialitate este compus din următoarele compartimente:
a) Compartimentul de percheziţii informatice;
b) Compartimentul specialişti.”
41. Articolul 82 se modifică și va avea următorul cuprins:
„Art. 82 - Conducerea Serviciului de coordonare a activităţilor tehnice de specialitate
Serviciul de coordonare a activităţilor tehnice de specialitate este condus de un procuror-şef serviciu sau de către un specialist șef serviciu, care exercită următoarele atribuţii:
a) organizează, conduce, controlează şi răspunde de activitatea personalului din subordine, luând sau, după caz, propunând procurorului general al Parchetului de pe lângă Înalta Curte de Casaţie şi Justiţie măsurile care se impun;
b) repartizează, urmăreşte şi controlează modul de rezolvare a lucrărilor în termen, precum şi de păstrare a secretului profesional şi a confidenţialităţii lucrărilor;
c) întocmeşte analize periodice la cererea conducerii parchetului privind activitatea serviciului și a compartimentelor din subordine;
d) participă la elaborarea metodologiilor de lucru și a procedurilor interne sau, după caz, a ghidurilor de bune practici, a studiilor sau a materialelor de suport în domeniile de competență ale serviciului; 
e) propune procurorului general al Parchetului de pe lângă Înalta Curte de Casaţie şi Justiţie participarea unor specialiști din subordine la toate fazele proiectelor privind achiziționarea sau dezvoltarea de aplicații/produse necesare desfășurării în bune condiții a activității parchetului;
f) întocmește și actualizează fișele de post ale personalului din subordine;
g) elaborează criterii de performanță și propune conducerii parchetului acordarea calificativelor privind evaluarea activității profesionale a personalului din subordine;
h) ia măsuri și, după caz, formulează propuneri pentru realizarea în bune condiții și la termen a atribuțiilor ce revin serviciului;
i) asigură consultanță tehnică pentru achiziția din fondurile publice ori externe a instrumentelor necesare în activitatea serviciului și a parchetului;
j) coordonează activitatea de pregătire profesională a personalului din subordine și a personalului subordonat profesional din cadrul unităților teritoriale de parchet;
k) exercită orice alte atribuţii prevăzute de legi, regulamente şi ordine sau stabilite din dispoziţia conducerii Parchetului de pe lângă Înalta Curte de Casaţie şi Justiţie.”
42. Articolul 83 se modifică și va avea următorul cuprins:
„Art. 83 - Atribuţii 
(1) Specialiştii din cadrul Compartimentului de percheziţii informatice au următoarele atribuţii:
a) efectuează, în condiţiile legii, percheziţii informatice în cauzele repartizate de șeful serviciului, respectând întocmai dispoziţiile şi termenele impuse de procurorul care efectuează sau supraveghează urmărirea penală;
b) acordă sprijin de specialitate în executarea unor procedee probatorii din dispoziţia procurorilor, în lucrările repartizate de șeful serviciului, respectând întocmai dispoziţiile şi termenele impuse;
c) asigură sprijin de specialitate ori participă, la propunerea șefului serviciului, la toate fazele proiectelor privind achiziţionarea sau dezvoltarea de aplicaţii/produse necesare desfăşurării în bune condiţii a activităţii parchetului;
d) întocmesc, în condițiile legii, constatări tehnico-științifice în dosare penale, în domeniul lor de specialitate, în lucrările repartizate de șeful serviciului, respectând întocmai dispozițiile și termenele impuse de procurorul care efectuează sau supraveghează urmărirea penală;
e) participă în programele și proiectele de pregătire profesională organizate în cadrul și pentru personalul serviciului; 
f) participă la formele de pregătire profesională organizate de Parchetul de pe lângă Înalta Curte de Casație și Justiție sau de alte instituții ori organizații abilitate; 
g) participă la elaborarea metodologiilor de lucru și a procedurilor interne sau, după caz, a ghidurilor de bune practici, a studiilor sau a materialelor de suport în domeniul lor de specialitate; 
h) în exercitarea atribuţiilor păstrează secretul profesional și confidenţialitatea lucrărilor;
i) exercită orice alte atribuţii prevăzute de legi, regulamente şi ordine sau stabilite din dispoziţia procurorului general al Parchetului de pe lângă Înalta Curte de Casaţie şi Justiţie sau a șefului serviciului, în condiţiile legii.
(2) Activitatea Compartimentului de percheziţii informatice este coordonată de un specialist desemnat de șeful serviciului.”
43. Articolul 84 se modifică și va avea următorul cuprins:
„Art. 84 - Atribuţii 
(1) Specialiştii din cadrul Compartimentului specialişti au următoarele atribuţii:
a) efectuează, în condiţiile legii, constatări în domeniile lor de specialitate, în cauzele repartizate de șeful serviciului, respectând întocmai dispoziţiile şi termenele impuse de procurorul care efectuează sau supraveghează urmărirea penală;
b) acordă sprijin de specialitate în executarea unor procedee probatorii din dispoziţia procurorilor, în lucrările repartizate de șeful serviciului, respectând întocmai dispoziţiile şi termenele impuse;
c) formulează, la solicitarea procurorului, puncte de vedere privind obiecțiunile formulate de experții autorizați la rapoartele de constatare întocmite de specialiști; 
d) formulează, la solicitarea procurorului, puncte de vedere privind obiecțiunile la expertizele tehnice judiciare întocmite de experții autorizați; 
e) asigură sprijin de specialitate ori participă, la propunerea șefului serviciului, la toate fazele proiectelor privind achiziționarea sau dezvoltarea de aplicații/produse necesare desfășurării în bune condiții a activității parchetului;
f) efectuează verificări în bazele de date disponibile, coroborează și analizează datele obținute și le valorifică în lucrările întocmite; 
g) participă la formele de pregătire profesională organizate de Parchetul de pe lângă Înalta Curte de Casație și Justiție sau de alte instituții ori organizații abilitate; 
h) participă la elaborarea metodologiilor de lucru și a procedurilor interne sau, după caz, a ghidurilor de bune practici, a studiilor sau a materialelor de suport specific în domeniul lor de specialitate; 
i) în exercitarea atribuţiilor păstrează secretul profesional și confidenţialitatea lucrărilor;
j) exercită orice alte atribuţii prevăzute de legi, regulamente şi ordine sau stabilite din dispoziţia procurorului general al Parchetului de pe lângă Înalta Curte de Casaţie şi Justiţie sau a șefului serviciului, în condiţiile legii.
(2) Activitatea Compartimentului specialişti este coordonată de un specialist desemnat de șeful serviciului.”
44. La articolul 85 alineatul (3), literele f) și h) se modifică și vor avea următorul cuprins:
„f) realizează informarea şi documentarea cu privire la activitatea de urmărire penală din care ar putea rezulta date şi informaţii de interes public, cu sprijinul  celorlalte structuri din cadrul instituției;
(...)
h) monitorizează modul în care este reflectată în mass-media activitatea Ministerului Public și informează în acest sens procurorul general al Parchetului de pe lângă Înalta Curte de Casaţie şi Justiţie;”
45. La articolul 85, alineatul (4) se modifică și va avea următorul cuprins:
„(4) Biroul de informare şi relaţii publice poate fi condus de un procuror ori de un absolvent al unei facultăţi de jurnalistică sau specialist în comunicare, numit prin concurs sau examen, care exercită în mod corespunzător atribuţiile prevăzute la art. 25 alin. (5).”
46. La articolul 109 alineatul (1), litera v) se modifică și va avea următorul cuprins:
„v) asigură încadrarea grefierilor principali, grefierilor și a celelalte categorii de personal prevăzute de Legea nr. 11/2024 care ocupă funcții de specialitate, precum şi a funcţionarilor publici şi personalului contractual, la parchetul de pe lângă curtea de apel şi la parchetele din circumscripţie;”
47. La articolul 110, litera m) se modifică și va avea următorul cuprins:
„m) asigură pregătirea profesională corespunzătoare a grefierilor principali, grefierilor, specialiștilor IT, specialiștilor criminaliști și a tehnicienilor criminaliști;”
48. La articolul 112 alineatul (1), litera b) se modifică și va avea următorul cuprins:
„b) asigură folosirea mijloacelor tehnice criminalistice în activitatea de urmărire penală, coordonează şi controlează activitatea specialistului criminalist și a tehnicianului criminalist şi îndrumă procurorii criminalişti de la parchetele subordonate;”
49. La articolul 112, după alineatul (6) se introduce un nou alineat, alineatul (7), cu următorul cuprins:
 „(7) În cadrul Secției de urmărire penală îşi desfăşoară activitatea specialiști criminaliști și tehnicieni criminalişti care exercită atribuțiile prevăzute la art. 27 alin. (3) și (31).”
50. La articolul 124, litera k) se modifică și va avea următorul cuprins:
„k) asigură pregătirea corespunzătoare a grefierilor principali, grefierilor, specialiștilor IT, specialiștilor criminaliști și a  tehnicienilor criminaliști;”
51. La articolul 126 alineatul (1), litera d) se modifică și va avea următorul cuprins:
„d) asigură folosirea mijloacelor tehnice criminalistice în activitatea de urmărire penală, coordonează şi controlează activitatea specialistului criminalist și a tehnicianului criminalist;”
52. La articolul 126, după alineatul (5) se introduce un nou alineat, alineatul (6), cu următorul cuprins:
„(6) În cadrul Secției de urmărire penală îşi desfăşoară activitatea specialiști criminaliști și tehnicieni criminalişti care exercită atribuțiile prevăzute la art. 27 alin. (3) și (31).”
53. La articolul 139, litera w) se modifică și va avea următorul cuprins:
„w) repartizează personalul în cadrul compartimentelor auxiliare de specialitate şi exercită alte atribuţii privind grefierii principali, grefierii, specialiști IT, specialiștii criminaliști și tehnicienii criminaliști, conform legii;”
54. La articolul 140, litera l) se modifică și va avea următorul cuprins:
„l) coordonează organizarea, potrivit legii şi regulamentelor, a concursurilor sau examenelor pentru ocuparea unor posturi vacante de grefier, specialist IT, specialist criminalist și tehnician criminalist din cadrul Parchetului Militar de pe lângă Curtea Militară de Apel Bucureşti şi al parchetelor militare din circumscripţia acestuia, respectiv pentru promovarea din funcția de grefier cu studii medii în cea de grefier cu studii superioare la aceste parchete militare;”
55. La articolul 148, litera j) se modifică și va avea următorul cuprins:
„j) asigură pregătirea profesională corespunzătoare a grefierilor principali, grefierilor, specialiștilor IT, specialiștilor criminaliști și tehnicienilor criminaliști;”
56. Articolul 154 se modifică și va avea următorul cuprins:
„Art. 154 - Grefierii de la cabinete 
Grefierii principali și grefierii de la cabinetul procurorului general, prim-adjunctului procurorului general şi adjunctului procurorului general au următoarele atribuţii:
a) primesc, verifică şi prezintă corespondenţa adresată procurorului general, prim-adjunctului şi adjunctului procurorului general;
b) efectuează înregistrarea, completarea şi scăderea lucrărilor primite la cabinet;
c) transmit de îndată lucrările conform rezoluţiei procurorului general, prim-adjunctului şi adjunctului procurorului general la secţii, servicii, birouri şi alte compartimente ale Parchetului de pe lângă Înalta Curte de Casaţie şi Justiţie;
d) arhivează lucrările soluţionate, după ce au fost scăzute în registrul de la cabinet;
e) din dispoziţia procurorului general, prim-adjunctului şi adjunctului procurorului general, tehnoredactează lucrările repartizate;
f) asigură evidenţa folosirii şi păstrării în condiţii corespunzătoare a ştampilelor, sigiliilor şi imprimatelor existente la cabinet;
g) aduc la îndeplinire dispozițiile procurorului general, prim-adjunctului şi adjunctului procurorului general, precum și dispozițiile grefierului-șef de cabinet;
h) răspund pentru îndeplinirea atribuţiilor prevăzute la lit. a) - g).”
57. Articolul 155 se modifică și va avea următorul cuprins:
„Art. 155 - Grefierii cu funcţii de conducere 
Prim-grefierii, grefierii-şefi, grefierii-şefi secţie, grefierii-şefi serviciu şi grefierii-șef de cabinet au următoarele atribuţii:
a) organizează şi coordonează grefierii principali și grefierii din subordine şi propun procurorului ierarhic superior măsuri de îmbunătăţire a activităţii acestuia;
b) primesc corespondenţa adresată parchetului, secţiei sau serviciului, o verifică şi o prezintă procurorului ierarhic superior;
c) conform rezoluţiei procurorului ierarhic superior predau lucrările repartizate personalului, pe condică de lucrări, pe bază de semnătură;
d) din dispoziţia procurorului ierarhic superior înregistrează lucrările în registrele secţiei sau ale serviciului;
e) ţin la zi evidenţa lucrărilor cu termene de soluţionare şi informează procurorul ierarhic superior asupra respectării acestora, inclusiv asupra termenelor stabilite de judecătorul de drepturi şi libertăţi în contestaţiile privind durata procesului penal;
f) certifică, la sfârşitul anului calendaristic, închiderea registrelor existente în grefa, consemnând numărul înregistrărilor şi numărul filelor folosite;
g) asigură culegerea şi înregistrarea la timp a datelor statistice, ţinând la zi evidenţele primare şi desfăşurătoarele statistice tipizate;
h) verifică corespondenţa pregătită pentru expediere, luând măsuri de efectuare a acestor operaţiuni de îndată;
i) verifică modul de respectare a dispoziţiilor privind activitatea de primire, înregistrare, expediere şi arhivare a lucrărilor de către personalul din subordine;
j) asigură utilizarea eficientă şi păstrarea în condiţii optime a registrelor, condicilor, imprimatelor şi a altor materiale existente în grefa secţiei şi a serviciului;
k) verifică necesarul de registre, condici, imprimate, aparatură, mobilier sau de alte materiale pentru parchet, secţie ori serviciu şi propun conducătorului parchetului dotarea corespunzătoare cu astfel de bunuri;
l) repartizează grefierilor principali și grefierilor din subordine lucrările pentru tehnoredactare;
m) verifică şi predau la arhivă lucrările cu termen expirat, conform Nomenclatorului arhivistic;
n) asigură evidenţa, folosirea şi păstrarea ştampilelor şi a sigiliilor parchetului, conform prevederilor legale;
o) ţin la zi evidenţa personalului la locul de muncă, completând condica de prezenţă, şi iau măsuri pentru întocmirea foii lunare de prezenţă, în vederea plăţii drepturilor salariale;
p) îndeplinesc orice alte atribuţii dispuse de procurorul ierarhic superior;
q) răspund pentru îndeplinirea atribuţiilor prevăzute la lit. a) - p).”
58. Articolul 156 se modifică și va avea următorul cuprins:
„Art. 156 - Grefierii principali și grefierii 
  (1) Grefierii principali îndeplinesc următoarele atribuţii:
a) întocmesc un sumar al situaţiei de fapt expuse în sesizările penale, precum și în plângerile, cererile, memoriile și petițiile adresate unităților de parchet; 
b) tehnoredactează lucrările repartizate de şeful ierarhic, iar la solicitarea procurorilor şi sub îndrumarea acestora şi proiectul ordonanțelor și al referatelor, precum și al altor acte judiciare concepute de procurori sau pe baza modelului dat de aceştia;
c)	redactează citaţiile și adresele privind solicitarea unor date, relații, informații și înscrisuri necesare pentru soluționarea cauzelor;
d)	întocmesc fișa detaliată privind cheltuielile judiciare și comunicările pentru punerea în executare a ordonanțelor sub aspectul recuperării cheltuielilor judiciare;
e)	redirecţionează petiţiile greşit îndreptate;
f)	restituie sesizările informe conform art. 294 alin. (2) din Codul de procedură penală conform dispoziției procurorului;
g)	accesează baza electronică de date în vederea realizării procedurii de citare sau a comunicării actelor de procedură;
h)	efectuează activităţi legate de pregătirea audierilor; 
i)	efectuează proceduri de arhivare a rezultatului supravegherii tehnice;
j)	participă la audieri alături de procuror, în scopul asigurării redactării și înregistrării audio-video a declarațiilor luate și arhivării declarațiilor înregistrate;
k)	documentează  cererile având ca obiect stabilirea onorariilor avocațiale şi a onorariilor interpreților autorizați;
l) primesc de la şeful ierarhic lucrările repartizate prin rezoluţie de procurorul ierarhic superior, luând măsuri pentru înregistrarea lor în registrele parchetului și le predau sub semnătură, pe condică, procurorilor desemnați să le soluționeze sau, după caz, le transmit altor unități de parchet, organelor de cercetare ale poliției sau instanțelor;
 m) înregistrează lucrările în registrele de evidenţă, precum şi în alte evidenţe, inclusiv în cele informatizate, răspunzând de exactitatea datelor înscrise sau introduse și scad în registre lucrările soluţionate, luând, după caz, măsuri de expediere sau arhivare a acestora;
  o) introduc în programul ECRIS al parchetului și în celelalte sisteme informatizate de evidență a lucrărilor toate menţiunile necesare pentru ţinerea unei evidenţe corecte şi actualizate;
  p) ţin evidenţa şi urmăresc modul de punere în executare a ordonanţelor prin care s-au stabilit amenzi, cheltuieli judiciare sau obligaţiile prevăzute la art. 318 alin. (6) din Codul de procedură penală; 
  q) au obligaţia de a păstra secretul profesional şi confidenţialitatea lucrărilor în exercitarea atribuţiilor;
  r) țin și actualizează evidența scriptică sau informatizată a lucrărilor care trebuie soluționate într-un anumit termen (lucrărilor cu termen), precum și evidența termenelor pentru declararea căilor de atac, a celor pentru verificarea măsurilor preventive ori asigurătorii, precum și orice alte evidențe ținute din dispoziția procurorului ierarhic superior;
s) întocmesc procesul-verbal al ședinței de analiză a soluțiilor pronunțate de instanțele judecătorești ;
ș) pun la dispoziția procurorului listele de ședință actualizate, țin evidența dosarelor înregistrate, verifică termenele acordate și pregătesc materialele pentru întocmirea fișelor de ședință, conform dispozițiilor procurorului;
t) iau măsuri pentru punerea la dispoziția procurorului a dosarelor cauzelor aflate în grefa sau arhiva instanței, conform listelor de ședință;
ț) identifică, conform listelor întocmite de procuror, dosarele aflate pe rolul instanțelor rămase în pronunţare și păstrează fișele de ședință aferente acestora până la comunicarea hotărârilor date în respectivele cauze;
u) la solicitarea procurorilor, identifică problemele de drept incidente în cauzele aflate pe rolul parchetelor și al instanțelor, realizând sinteze ale legislației aplicabile și practicii judiciare relevante, inclusiv sub aspectul jurisprudenței Curții Constituționale a României, Înaltei Curți de Casație și Justiție, Curții Europene a Drepturilor Omului și Curții de Justiție a Uniunii Europene;
v) la solicitarea procurorilor, identifică jurisprudența generatoare de practică neunitară  necesară sesizării Înaltei Curți de Casație și Justiție cu propuneri de promovare a recursurilor în interesul legii.
(2) Grefierul principal îndeplinește și acele atribuții ce rezultă din specificul activității compartimentului din care face parte, precum și orice alte atribuţii prevăzute în fişa postului sau stabilite în sarcina sa din dispoziţia șefului ierarhic, precum și activități specifice potrivit sarcinilor trasate de procurori, sub îndrumarea şi coordonarea acestora.
 (3) Grefierii îndeplinesc următoarele atribuţii:
 a) redactează opisul, aranjează actele și numerotează  filele dosarului;
 b) redactează comunicările în cazul soluțiilor adoptate în dosarele penale și cu privire la plângerile contra soluțiilor, cererilor și memoriilor adresate parchetului;
 c) întocmesc procedura de comunicare a dosarului către instanţe;
 d) scanează dosarul și realizează arhivarea electronică a acestuia;
 e) întreţin, în condiţii corespunzătoare, mijloacele tehnice din dotare;
 f) au obligaţia de a păstra secretul profesional şi confidenţialitatea lucrărilor în exercitarea atribuţiilor.
 (4) Grefierii îndeplinesc și atribuţiile stabilite prin fișa postului sau de șeful ierarhic și îi ajută pe grefierii principali în vederea realizării atribuțiilor prevăzute la alineatele (1) – (2), din dispoziţia șefului ierarhic.
 (5) Grefierul principal sau grefierul căruia prin fișa postului i-au fost stabilite sarcini în domeniul statisticii judiciare are următoarele atribuții:
a) efectuează zilnic înregistrările de statistică judiciară, întocmeşte periodic dările de seamă statistice şi completează fişele criminologice;
b) exploatează aplicaţia de statistică judiciară;
c) verifică şi îndrumă personalul care înregistrează şi centralizează datele statistice;
d) păstrează secretul profesional şi confidenţialitatea lucrărilor în exercitarea atribuţiilor;
e) îndeplineşte orice alte atribuţii stabilite de șeful ierarhic, potrivit legii.
(6) Grefierul principal sau grefierul căruia prin fișa postului i-au fost stabilite activități de arhivă are următoarele atribuții:
a) pune la dispoziţia persoanelor interesate lucrările din arhivă pentru care s-a aprobat consultarea şi ţine evidenţa persoanelor care primesc dosarele spre studiu;
b) asigură păstrarea în bună stare a dosarelor şi registrelor;
c) păstrează, pe ani, dosarele soluţionate, registrele şi condicile;
d) participă anual la activitatea de arhivare şi întocmeşte lista dosarelor aflate în conservare în arhiva parchetului;
e) participă anual la activitatea de triere a dosarelor arhivate, la expirarea termenului de păstrare;
f) are obligaţia de a păstra secretul profesional şi confidenţialitatea lucrărilor în exercitarea atribuţiilor;
g) îndeplineşte orice alte atribuţii stabilite de șeful ierarhic, potrivit legii.”
59. La articolul 158, alineatele (1) și (3) se modifică și vor avea următorul cuprins:
„(1) Corespondenţa adresată parchetelor se primeşte de prim-grefier ori de grefierul-şef sau de un grefier principal ori de un grefier desemnat de conducătorul parchetului.
................................................................................................................................................
(3) Sesizările penale, precum şi celelalte plângeri, cereri şi memorii ale persoanelor fizice şi juridice, depuse de acestea direct la parchet, vor purta menţiunea de primire aplicată de procurorul de serviciu sau de grefierul principal de serviciu sau de grefierul de serviciu şi numărul de înregistrare în Registrul de audienţă (R-33) ori, după caz, menţiunea de primire aplicată de procurorul, grefierul principal sau grefierul care a primit corespondenţa.”
60. La articolul 159, alineatele (1) și (4) se modifică și vor avea următorul cuprins:
„(1) Corespondenţa primită direct sau de la alte parchete se sortează de prim-grefier sau de grefierul-şef ori de grefierul principal sau grefierul desemnat de conducătorul parchetului, potrivit nomenclatoarelor arhivistice în vigoare, şi se identifică lucrările anterioare, în cazul când corespondenţa nou-primită are legătură cu aceste lucrări.
................................................................................................................................................
(4) Sortarea corespondenţei de către prim-grefier sau de către grefierul-şef ori de către grefierul principal sau grefierul desemnat de conducătorul parchetului şi prezentarea acesteia spre examinare conducătorului parchetului se face, de regulă, în ziua primirii corespondenţei sau cel mai târziu a doua zi.”
61. La articolul 163, după alineatul (2) se introduc două alineate noi, alineatele (21) și (22), cu următorul cuprins:
„(21) Circulaţia documentelor şi evidenţa activităţii administrative a parchetelor se realizează în sistem informatizat prin utilizarea Sistemului informatic de Management al Documentelor.
 (22) În situaţia unei perioade de mentenanţă tehnică, programate ori ad-hoc, sau în cazul nefuncţionării temporare a unei functionalităţi a sistemului, activităţile ce intră în scopul Sistemului informatic de Management al Documentelor, se vor realiza prin metode alternative, urmând ca înregistrarea în sistem şi documentele conexe să fie încărcate, după reluarea funcționării sistemului.”
62. La articolul 166, alineatele (1) și (3)-(5) se modifică și vor avea următorul cuprins:
„(1) După efectuarea operaţiilor de înregistrare a corespondenţei, lucrările se predau celor cărora le-au fost repartizate, sub semnătură, în registrul de evidenţă a acestora sau se transmit prin intermediul Sistemului informatic de Management al Documentelor.
................................................................................................................................................
(3) Lucrările efectuate se predau de procurori şi de ceilalţi salariaţi prim-grefierului ori grefierului-şef sau înlocuitorului acestuia, de asemenea, sub semnătură în Condica de evidenţă a dosarelor şi lucrărilor procurorilor (C-1) sau se transmit prin intermediul Sistemului informatic de Management al Documentelor.
(4) Prim-grefierul sau grefierul-şef va face personal menţiunile corespunzătoare de scădere a lucrărilor şi de închidere a poziţiilor în registre şi în Sistemul informatic de Management al Documentelor sau le va verifica atunci când sunt efectuate de altă persoană.
(5) Circulaţia lucrărilor între grefă şi procurorii sau grefierii principali, grefierii, specialiștii IT, specialiștii criminaliști și tehnicienii criminaliști cărora li s-au repartizat spre soluţionare va fi evidenţiată, de asemenea, în registrele în care sunt înscrise lucrările respective, cu menţionarea datelor de predare-primire şi în Sistemul informatic de Management al Documentelor.”
63. La articolul 170, alineatul (2) se modifică și va avea următorul cuprins:
„(2) Registrele se numerotează, iar pe coperţile acestora se înscriu: denumirea registrului, anul, numărul iniţial şi ultimul număr de înregistrare. La sfârşitul anului sau la închiderea unui volum din registru se certifică de către prim-grefier, grefierul-şef sau grefierul principal sau grefierul anume desemnat numărul înregistrărilor şi numărul filelor folosite.”
64. La articolul 172, alineatul (2) se modifică și va avea următorul cuprins:
„(2) Aranjarea actelor, numerotarea şi legarea dosarelor, precum şi parafarea acestora se fac de prim-grefier sau de grefierul-şef ori de un grefier principal sau de un grefier desemnat de șeful ierarhic.”
65. La articolul 175, alineatul (1) se modifică și va avea următorul cuprins:
„(1) Corespondenţa adresată Parchetului de pe lângă Înalta Curte de Casaţie şi Justiţie, cu excepţia lucrărilor care conţin informaţii clasificate, se primeşte de grefierii principali și de grefierii Serviciului de registratură generală şi arhivă.”
66. Articolul 177 se modifică și va avea următorul cuprins:
„Grefierii principali și grefierii anume desemnaţi din cadrul Serviciului de registratură generală şi arhivă vor înregistra corespondenţa după cum urmează:
a) Corespondenţa care are ca obiect comunicări de evenimente şi alte date privind activitatea parchetului, comunicări de situaţii statistice sau alte situaţii, lucrări periodice, analize, propuneri, lucrări în legătură cu activitatea economico-administrativă, corespondenţa oficială primită de la autorităţi şi instituţii publice, precum şi corespondenţa obişnuită, se înregistrează în ordine cronologică în Registrul de intrare-ieşire a corespondenţei (R-15) şi va primi numere cu soţ;
b) Corespondenţa având ca obiect plângerile, denunţurile, sesizările, reclamaţiile, cererile şi memoriile se înregistrează în Registrul de evidenţă a cererilor, reclamaţiilor, sesizărilor, plângerilor şi memoriilor adresate parchetului (R-34), atribuindu-se numere de înregistrare fără soţ.”
67. La articolul 179, alineatul (1) se modifică și va avea următorul cuprins:
„(1) Lucrările care se reţin la cabinetele conducerii Parchetului de pe lângă Înalta Curte de Casaţie şi Justiţie se înregistrează de către grefierii principali și grefierii de la cabinete în registrul de intrare-ieşire la corespondenţa obişnuită. Pe aceste lucrări se aplică ştampila de înregistrare, iar în registru şi pe lucrare, în dreptul numărului de înregistrare, se menţionează indicativul "C" şi un număr după cum urmează: "C 1" pentru procurorul general, "C 2" pentru prim-adjunctul procurorului general şi "C 3" pentru adjunctul procurorului general.”
68. La articolul 186, alineatul (4) se modifică și va avea următorul cuprins:
„(4) Arhivarea şi păstrarea lucrărilor înregistrate şi reţinute la cabinetele conducerii Parchetului de pe lângă Înalta Curte de Casaţie şi Justiţie, cu excepţia lucrărilor ce conţin informaţii clasificate, se fac de grefierii principali și de grefierii care îşi desfăşoară activitatea la cabinete.”
69. La articolul 187, alineatul (1) se modifică și va avea următorul cuprins:
„(1) La soluţionarea dosarului, în vederea predării acestuia la grefă, grefierul-şef ori grefierul principal sau grefierul anume desemnat aşază documentele existente în fiecare dosar în ordine cronologică sau cea prevăzută în reglementările interne, le numerotează şi le coase sau le leagă în coperte de carton, în aşa fel încât să se asigure citirea completă a textelor, a datelor calendaristice şi a rezoluţiilor. Din dosar se îndepărtează agrafele, clemele şi acele.”
70. Articolul 193 se modifică și va avea următorul cuprins:
„Art. 193 - Responsabilități privind activitatea de arhivă
(1) Grefierii principali și grefierii cărora prin fișa postului le-au fost stabilite atribuții referitoare la activitatea de arhivă sunt gestionarii documentelor arhivate şi ai informaţiilor cuprinse în aceste documente. Aceştia răspund în condiţiile legii şi în limita atribuţiilor pe care le au de conservarea arhivei şi de păstrarea confidenţialităţii informaţiilor cuprinse în arhivă.
(2) Grefierii menționați la alineatul (1) îndeplinesc sarcinile prevăzute de lege privind predarea documentelor în arhivă, păstrarea, selecţionarea şi eliminarea acestora, precum şi sarcinile prevăzute în fişa postului.”
71. La articolul 194, alineatul (5) se modifică și va avea următorul cuprins:
”(5) Toate consultările lucrărilor din arhivă, precum şi eliberarea de copii se evidenţiază într-un registru ţinut prin grija grefierului principal sau grefierului căruia i-au fost stabilite prin fișa fostului atribuții referitoare la arhivarea documentelor. Acest registru va fi cuprins în inventar şi va avea termen de păstrare permanent.”
72. La articolul 195, alineatul (2) se modifică și va avea următorul cuprins:
„(2) Comisia de selecţionare este compusă din preşedinte, secretar şi un număr impar de membri, numiţi de conducătorul parchetului din rândul procurorilor, grefierilor principali şi al grefierilor.”
73. La articolul 211, alineatele (1) și (2) se modifică și vor avea următorul cuprins:
„(1) Evidenţa corpurilor delicte, precum şi a celorlalte mijloace materiale de probă ridicate de procuror se asigură de parchete prin specialiștii criminaliști și tehnicienii criminalişti sau, după caz, prin grefierii principali sau grefierii anume desemnaţi de conducătorii parchetelor. Aceştia semnează de luarea în primire a mijloacelor materiale de probă, le înregistrează în Registrul de evidenţă a valorilor şi mijloacelor materiale de probă (R-11) şi răspund de securitatea depozitării, precum şi de buna păstrare şi conservare a acestora.
(2) Primirea, păstrarea şi eliberarea mijloacelor materiale de probă se fac de către grefierii principali cu funcţii de conducere sau de un grefier principal sau un grefier desemnat de conducătorii parchetelor, cu respectarea condiţiilor legale privind ocuparea unei funcţii cu atribuţii de gestiune.”
74. La articolul 215, alineatul (1) se modifică și va avea următorul cuprins:
„(1) Recipisele de consemnare la instituţia bancară care sunt ataşate de către organele de urmărire penală la dosar vor fi preluate de grefierii principali cu funcţii de conducere sau de un grefier principal ori de un grefier care va lăsa în locul lor o notă semnată şi datată; aceste documente se vor înregistra în Registrul de evidenţă a valorilor şi corpurilor delicte (R-11).”
75. La articolul 222, alineatele (1), (2) și (4)-(6) se modifică și vor avea următorul cuprins:
„(1) Grefierii principali cu funcţii de conducere asigură tehnoredactarea la timp şi în condiţii de calitate a lucrărilor efectuate în cadrul activităţii parchetelor. Lucrările se tehnoredactează pe baza modelului pus la dispoziţie de procuror, sub îndrumarea acestuia.
(2) În funcţie de volumul de activitate din fiecare parchet, unul sau mai mulţi grefieri principali sau grefieri pot fi anume desemnaţi să tehnoredacteze şi actele procedurale.
................................................................................................................................................
(4) Lucrările tehnoredactate, pe suport hârtie sau pe orice alt suport împreună cu conceptele, se restituie zilnic grefierilor principali cu funcţii de conducere de către grefierii principali sau grefieri, la sfârşitul programului de lucru sau cel mai târziu a doua zi la începutul programului de lucru. 
(5) Grefierii principali cu funcţii de conducere au obligaţia să predea de îndată lucrările tehnoredactate, pe suport hârtie sau pe alt suport, celor care le-au întocmit, evidenţiindu-se şi verificându-se activitatea zilnică a fiecărui grefier.
(6) Grefierii principali și grefierii au obligaţia să întreţină mijloacele tehnice din dotare în bune condiţii şi să ia măsurile adecvate pentru siguranţa acestora, atât în timpul, cât şi în afara programului de lucru.”
76. La articolul 226, alineatul (5) se modifică și va avea următorul cuprins:
„(5) Compartimentele de documentare juridică pot fi gestionate de un grefier principal sau de un grefier desemnat de conducătorul parchetului.”
77. La articolul 227, alineatul (6) se modifică și va avea următorul cuprins:
„(6) Încadrarea fondului documentar în grupele prevăzute de prezentul regulament se face de grefierul principal sau grefierul însărcinat cu gestiunea bibliotecii, sub controlul conducătorului parchetului.”
78. Articolul 228 se modifică și va avea următorul cuprins:
„Art. 228 - Păstrarea fondului documentar 
Fondul documentar din biblioteci se păstrează în încăperi separate, iar acolo unde nu este posibil, în alte încăperi accesibile procurorilor, grefierilor principali, grefierilor, specialiștilor IT, specialiștilor criminaliști și tehnicienilor criminaliști.”
79. Anexa la Regulamentul de ordine de interioară al parchetelor se înlocuiește cu anexa la prezenta hotărâre.
Art. II - Prezenta hotărâre se publică în Monitorul Oficial al României, Partea I.


Dată în Bucureşti, la data de __.07.2024

Procuror Emilia ION,
Vicepreşedintele Consiliului Superior al Magistraturii

